10/05/2021 | Administración LocalMunicipal
Bergondo
Secretaría
Lista provisional de admitidos e excluídos en proceso de selección dunha praza de oficial administrativo, escala de administración xeral, subescala auxiliar

Con data 6 de maio de 2021, esta alcaldía ditou o Decreto núm.533/2021, polo que se resolve: “Rematado o prazo de presentación de instancias establecido na base 3ª.2 das bases xerais reguladoras dos procesos de selección das prazas incluidas nas ofertas de emprego público 2020 e 2021 (BOP núm.43 do 05.03.2021) no proceso de provisión en propiedade con funcionario de carreira dunha praza de oficial administrativo da escala de Administración xeral, subescala auxiliar, grupo C, subgrupo C2, aprobadas por Resolución da alcaldía-presidencia nº 210/2021, do 1 de marzo, convocada por Resolución da alcaldía-presidencia núm.211/2021, do 1 de marzo, modificada pola Resolución núm.250/2021, do 9 de marzo. Visto que, entre as instancias presentadas, figura a presentada por Zinedine El Gharras Laassal, na que solicita a ampliación do horario de realización das probas en base ao previsto na Orde Ministerial PRE/1822/2006, de 9 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade. Examinadas as instancias presentadas, de acordo coa base 3ª das citadas bases de selección e na base 5ª das bases específicas reguladoras da convocatoria das prazas incluídas na oferta de emprego público 2020 (BOP núm.49 do 15 de marzo), no exercicio das facultades atribuídas a esta Alcaldía polo art.21.1 da Lei 7/1985, de 2 de abril, reguladora de bases de réxime local, RESOLVO: Primeiro: Aprobar provisionalmente a seguinte lista de admitidos e excluídos: A inclusión dos aspirantes na lista de admitidos non supón, en ningún caso, o recoñecemento por parte da administración municipal de que aqueles reúnan os requisitos esixibles para ser nomeados funcionarios, requisitos que deberán acreditarse segundo o establecido nas bases da convocatoria. Segundo: Outorgar un prazo de 10 días hábiles, a partir do día seguinte á publicación da presente resolución no Boletín Oficial da Provincia para que os aspirantes que o consideren oportuno procedan a subsanar as deficiencias ou presentar as alegacións que estimen oportunas contra a citada lista provisional de admitidos. De conformidade co previsto na base 4ª.1 párrafo segundo das bases xerais, as subsanacións referiranse exclusivamente a documentación existente e con data anterior á finalización do prazo para a presentación de solicitudes contemplado na base 3ª.2 das devanditas bases. No caso concreto das taxas so caberá a subsanación de ter realizado o ingreso durante o citado prazo de presentación de instancias e non se aportase o xustificante de telo realizado. Terceiro: Estimar a solicitude realizada por Zinedine El Gharras Laassal por entender que acredita e cumpre os requisitos establecidos na Orde Ministerial PRE/1822/2006, de 9 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade, e consonte con isto ampliar o tempo de duración das probas a realizar polo solicitante a razón de 15 minutos mais nas probas con duración de 60 minutos. No caso de que a duración da proba sexa diferente ampliarase de xeito proporcional. Cuarto: Publicar a presente resolución no Boletín Oficial da Provincia, no Taboleiro de Anuncios do Concello e no Taboleiro electrónico de anuncios do Concello de Bergondo, coa indicación de que este acordo constitúe un acto de trámite polo que pode formular cantas alegacións estime oportunas para a súa consideración na resolución que poña fin ao procedemento (artigo 112.1 da Lei 39/2015, do 1 de outubro, do Procedemento Administrativo Común das Administracións Públicas).” Bergondo, 6 de maio de 2021 A alcaldesa-presidenta Alejandra Pérez Máquez